276 



BILLEDER AF DANSK FUGLELIV. 



FOTOGRAFERET I NATUREN AF ROAR CHRISTENSEN, DYRLÆGE. 



MED TEKST AF MAGISTER A. DITLEVSEN. III. SKOVFUGLE. 



(G. E. c. Gads Forlag. Kbhvn. 1915. Kr. 1,50). 



Heftet indeholder Fotografier af en Del Smaafugle oftest ved 

 Reden, desuden bl. a. af Ravnerede med Unger, Musvaage- og Diie- 

 høgereder med rugende Fugle, Æg og Unger, nogle Billeder af Nat- 

 ugle og en Række smukke Storkebilleder. Det hele virker meget 

 fornøjeligt og tiltalende, selv om man kunde ønske, at nogle af 

 Billederne havde behøvet en mindre kraftig Retouchering. 



Teksten giver, hvad der med Rimelighed kan forlanges paa en 

 indskrænket Plads. Det vilde vist være ønskeligt, om Rovfuglene var 

 gjort lidt mindre frygtelige, og at en lille Beskrivelse som den af 

 Natuglen, der fortærer en Solsort, var udeladt. For mange der 

 læser Bogen, vil Natuglen for Fremtiden staa som en grum Solsort- 

 røver, og de vil glemme, at det kun er rene Undtagelser, naar Nat- 

 uglen tager en Solsort eller overhovedet en Fugl. Man skal være 

 lidt varsom med den Slags Ting; hvor mange mindes ikke fra deres 

 Barndoms Naturhistorie Beskrivelsen af Musviten, der »overfalder 

 syge Smaafugle og hakker Hjærnen ud paa dem«; dette lille Træk, 

 der sikkert skyldes en enkelt tilfældig Iagttagelse, har for mange 

 været bestemmende i deres Syn paa Musviten. 



Der blev en Gang fremsat Ønske om, at »D. O. F.'s Tidsskrift« 

 skulde indeholde Artikler egnede til, at en Lærer kunde læse dem 

 op for Børnene. Dem der nærer Ønske om ornithologiske Arbejder 

 af den Art, kan man rolig henvise til nærværende Bog. Teksten er 

 let forstaaelig, og Billederne vil sikkert interessere Børnene. 



O. H. 



LYNGBYEGNENS DYREVERDEN. AF HAVEBRUGSKAND. 

 ANDREAS MADSEN. 



(Særtryk af Lyngby Elevers Aarsskrift 1913 og 1915). 



Gemt paa et Sted, hvor Almenheden vanskeligt vil finde den, giver 

 Andreas Madsen en fornøjelig Skildring af Dyrelivet i Lyngbj^- 

 egnen, særlig Fuglelivet. Det er en kundskabsrig og alsidig belæst 

 Mand, der her fører os gennem Fuglenes Verden, glæder sig ved at 

 iagttage deres Liv, kender deres Forhold til Mennesket, ved, hvad 

 Digterne har at fortælle om dem, og formaar at skaffe os Rede paa 

 de danske Folkenavne paa Fugle — et Felt, som trænger stærkt til 

 Opdyrkning; siden F. L. Grundtvig for 32 Aar siden udgav sin 

 lille Bog »Fuglene i Folkets Digtning og Tro« er Emnet Fugle her- 

 hjemme næppe behandlet paa den Maade, som Forf. her gør. 



O. H. 



